การกินอาหารแบบเดียวกับคนรูปร่างผอมบาง การฝึกนิสัยการกินให้เหมือนกับคนรูปร่างผอมบาง
โปรตีนจะช่วยดูแลส่วนต่างๆ ในร่างกายเรา เช่น เนื้อเยื่อ อวัยวะภายในและกล้ามเนื้อ ตลอดจนระบบภูมิคุ้มกันและฮอร์โมนของคุณ โดยธรรมชาติคนผอมบางจะบริโภคโปรตีนเพียงพอทุกวันเพื่อช่วยรักษาความรู้สึกอิ่มท้องไว้ตลอดทั้งวัน  พยายามกินเนื้อสัตว์ไม่ติดมันมากกว่าเนื้อสัตว์ที่ติดมัน เนื่องจากโปรตีนติดมันน้อยกว่าจะมีแคลอรี่ต่ำกว่า  แหล่งโปรตีนไม่ติดมันที่ดีที่สุดคือ ปลา เนื้อเป็ด/ไก่ ไข่และผลิตภัณฑ์นมไขมันต่ำ นอกจากนั้น คุณสามารถกินโปรตีนได้จากถั่วเหลือง ถั่วต่างๆ เมล็ดพืช พืชตระกูลถั่ว และธัญพืชที่ไม่ผ่านการขัดสี โปรตีนอาจจะระงับความหิวของคุณได้ดีกว่าและทำให้คุณอิ่มท้องกว่าเป็นเวลานานเมื่อเทียบกับอาหารชนิดอื่น นอกจากนี้ยังช่วยให้คุณสามารถควบคุมความอยากอาหารและแคลอรี่ที่คุณได้รับเข้าไปได้อีกด้วย  วิธีคำนวณปริมาณโปรตีนที่คุณควรจะได้รับจากอาหารของคุณคิดเป็น 0.8 กรัมต่อ 1 กิโลกรัมของน้ำหนักตัว โดยปกติแล้วผู้หญิงควรบริโภคประมาณ 46 กรัมต่อวัน และผู้ชาย 56 กรัมต่อวัน อย่างไรก็ตาม ปริมาณเหล่านี้จะแตกต่างกันไปตามอายุ เพศ น้ำหนักและกิจกรรมที่ทำ คุณต้องกินผักและผลไม้อย่างน้อย 5-9 ส่วนของปริมาณผักและผลไม้ที่ควรได้รับในแต่ละวัน  คนเหล่านั้นสามารถจัดการน้ำหนักของพวกเขาได้อย่างง่ายดายจากการกินผักและผลไม้จำนวนมากนั่นเอง  คุณควรกินผักมากกว่าผลไม้ ซึ่งจะช่วยให้คุณได้รับสารอาหารที่จำเป็นต่อสุขภาพและมีแคลอรี่น้อยกว่า  ผลไม้และผักเป็นตัวเลือกหนึ่งที่คนผอมบางนิยมกินกัน เนื่องจากอาหารประเภทนี้มีวิตามิน แร่ธาตุ สารต้านอนุมูลอิสระและเส้นใยอาหารสูง เหล่าคนผอมสามารถเพิ่มปริมาณผักผลไม้ในมื้อหารและอาหารว่าง ซึ่งช่วยทำให้มื้อนั้นดูอิ่มท้องมากขึ้น  เลือกกินผลไม้และผักมากกว่าการดื่มน้ำผลไม้ เพราะน้ำผลไม้นั้นไม่มีเส้นใยอาหารที่ดีต่อสุขภาพ ซึ่งพบได้ในผลไม้และผักสดๆ ทั้งหมด คนที่กำลังควบคุมอาหารส่วนมากจะจำกัดหรือเลิกกินคาร์โบไฮเดรต โดยเฉพาะอย่างยิ่ง คาร์โบไฮเดรตที่อยู่ในกลุ่มของธัญพืช อย่างไรก็ตาม ผู้ที่ไม่จำเป็นต้องลดน้ำหนักรวมถึงต้องกินธัญพืชเป็นประจำทุกวันอาจจะเลือกกินธัญพืชที่ดีต่อสุขภาพและมีคุณค่าทางอาหารสูงได้  ธัญพืชเป็นอาหารที่มีประโยชน์ต่อสุขภาพ ซึ่งให้วิตามินและแร่ธาตุต่างๆ มากมาย รวมถึงเส้นใยอาหารบางชนิด โดยปกติควรรับประทาน 5-6 ออนซ์ทุกๆ วัน ซึ่งปริมาณนี้แตกต่างกันไปตามอายุ เพศและกิจกรรมที่ทำ  ปริมาณธัญพืช 1 ออนซ์ อาจจะเป็น ขนมปัง 1 แผ่น อิงลิชมัฟฟินปริมาณ ½ ส่วน ข้าวกล้องหรือพาสต้า ½ ถ้วย   นอกจากนี้ยังแนะนำให้ใช้ธัญพืชที่คุณเลือกผสมกับธัญพืชที่ไม่ผ่านการขัดสี ซึ่งโดยทั่วไปแล้วจะมีไฟเบอร์และสารอาหารอื่นๆ สูงกว่าเมื่อเทียบกับธัญพืชที่ขัดสีแล้ว คนสามารถรักษาน้ำหนักเพื่อสุขภาพได้อย่างง่ายดายนั้น มักจะมีแหล่งไขมันที่ดีต่อสุขภาพอยู่ในอาหารของพวกเขาเสมอ ไขมันประเภทนี้ช่วยเรื่องระบบไหลเวียนโลหิตและอาจจะทำให้คุณรู้สึกอิ่มท้องได้นานขึ้น  ได้รับโอเมก้า3 ทุกๆ วัน ซึ่งพบได้ในปลาที่มีไขมัน อย่างเช่น ปลาแซลมอน ปลาเทราต์ ปลาดุก ปลาแมคเคอเรล รวมทั้งเมล็ดแฟลกซ์และวอลนัทด้วย แนะนำให้กินปลาที่มีไขมันอย่างน้อย 2 ครั้งต่อสัปดาห์ (ประมาณ 4-6 ออนซ์)   นอกจากนี้คุณควรได้รับไขมันไม่อิ่มตัวเชิงเดี่ยวที่พบได้ในอาหารเหล่านี้ เช่น มะกอก อะโวคาโด เฮเซลนัท อัลมอนด์ บราซิลนัท เม็ดมะม่วงหิมพานต์ งา เมล็ดฟักทองและน้ำมันมะกอก  ในขณะที่คุณอยากให้มีไขมันบางชนิดอยู่ในอาหารของคุณแล้ว ยังมีไขมันอื่นๆ ที่คุณควรจะหลีกเลี่ยงให้มากที่สุดเท่าที่เป็นไปได้ นั่นคือ ไขมันทรานส์และไขมันอิ่มตัว ซึ่งถือว่าไม่ดีต่อสุขภาพมากที่สุดและควรจะบริโภคในปริมาณจำกัด ไขมันเหล่านี้ถูกพบในชิ้นเนื้อสัตว์ อาหารทอด และเนื้อสัตว์แปรรูป การกินเหมือนกับคนรูปร่างผอมบางนั้นไม่ได้หมายความว่าจะต้องกังวลเกี่ยวกับแคลอรี่มากเกินไปหรือไม่ยอมกินเมนูโปรดใดๆ ของคุณเลย ผู้ที่ไม่มีความจำเป็นต้องลดน้ำหนักสามารถกินอาหารที่มีประโยชน์ต่อสุขภาพ ซึ่งรวมถึงขนมหรือของหวานได้บ้างเป็นครั้งคราว  อย่าทำให้อาหารบางชนิดกลายเป็น “ของต้องห้าม” เพราะมันอาจจะทำให้คุณเริ่มหมกมุ่นและอยากอาหารเหล่านั้นบ่อยขึ้น  การกินอาหารที่คุณชอบอย่างมีสติมากขึ้นจะทำให้คุณมีความสุขกับการกินอาหารเหล่านั้นและมีโอกาสน้อยมากที่จะกลับไปกินเยอะขึ้นในทันทีทันใด ถ้าคุณกินอาหารมื้อหนึ่งที่มีแคลอรี่สูง (เช่น คุณออกไปกินข้าวนอกบ้านหรือกินของหวานมื้อใหญ่) อย่าเครียดไป ลองปรับให้มื้อนั้นและของว่างสมดุลกัน โดยกินอาหารมื้อต่อๆ ไปน้อยลง หรือออกกำลังให้หนักขึ้นเล็กน้อย เมื่อถึงเวลารับประทานอาหารดูให้แน่ใจว่าคุณอยู่ห่างจากเรื่องหรือสิ่งกวนใจทั้งหลาย งานวิจัยหลายชิ้นแสดงให้เห็นว่าคนที่จิตใจว้าวุ่นหรือไม่มีสมาธิขณะกินจะรู้สึกอิ่มจริงๆ น้อยมากและรับประทานอาหารมากกว่าคนที่มีสติขณะกินอาหาร ผู้ที่มีน้ำหนักในเกณฑ์สุขภาพดีนั้นจะเพลิดเพลินไปกับมื้ออาหารและอาหารว่างของพวกเขาอย่างเต็มที่ และจำกัดเรื่องกวนใจลงขณะรับประทานอาหาร  ให้ความสนใจไปที่อาหารแต่ละคำที่คุณกินเข้าไปว่า รสชาติมันเป็นยังไง? เนื้อสัมผัสเหมือนกับอะไร? และอาหารนั้นเย็นหรือว่าร้อน? ดูให้แน่ใจว่าคุณเคี้ยวอาหารอย่างละเอียดแล้วก่อนกลืน ลองวางส้อมลงในระหว่างที่คุณกินและเคี้ยว 20-30 ครั้งต่อคำ อย่ากินอาหารมื้อใหญ่ๆ เป็นประจำหรือกินจนกระทั่งคุณอิ่มแปล้ แต่ให้ฟังเสียงร่างกายของคุณ ซึ่งมันจะบอกเกี่ยวกับปริมาณที่เหมาะสมของอาหารที่คุณควรรับประทาน บางคนอาจจะทำสิ่งนี้ได้ตามธรรมชาติ แต่สำหรับคนอื่นๆ อาจจะต้องใช้การฝึกฝนและความเอาใจใส่   การหยุดกินเมื่อคุณรู้สึกว่าพอแล้วนั้นเป็นเรื่องยาก แต่การกินจนกระทั่ง “อิ่ม” หรือกินมากเกินไปหน่อยนั้นทำได้ง่าย อย่างไรก็ตาม ถ้าคุณกินอย่างมีสติและใส่ใจ ร่างกายของคุณจะบอกคุณเองเมื่อคุณรู้สึกว่าพอแล้ว ทุกคนมีความรู้สึกว่ากินพอแล้วแตกต่างกันไป สัญญาณโดยทั่วไปจะรวมถึง ไม่รู้สึกหิว รู้สึกว่าจะไม่หิวอีก 3-4 ชั่วโมงหรือไม่สนใจอาหารเลย คุณอาจจะรู้สึกว่ามีอาหารอยู่ในกระเพาะของคุณ ซึ่งความรู้สึกว่าพอแล้วในหลายๆ ครั้งก็คือการ “ขาด” ความรู้สึกนั่นเอง  ถ้าคุณรู้สึกอิ่มแปล้ นั่นหมายความว่าคุณอาจจะกินเยอะเกินไป ความอิ่มจะรู้สึกเหมือนกระเพาะขยายออก ท้องป่องและไม่สบายตัว เมื่อคุณรู้สึกอิ่มแปล้อาจจะคิดได้ว่านั่นคือ “การกินที่มากเกินไป” ลักษณะสำคัญอีกอย่างหนึ่งของผู้ที่ยังคงรักษารูปร่างผอมบางไว้ได้นั้นคือ โดยปกติแล้วพวกเขามักจะไม่กินอาหารตามอารมณ์ ผู้ที่มีปัญหาในการจัดการกับน้ำหนักอาจจะรับมือกับความเครียดหรืออารมณ์อื่นๆ ด้วยอาหาร   คิดรายชื่อกิจกรรมที่สามารถช่วยคุณลดความเครียด ทำให้ใจเย็นลงหรือช่วยให้คุณรู้สึกผ่อนคลาย ซึ่งอาจจะเป็น ฟังเพลง อาบน้ำอุ่น อ่านหนังสือดีๆ สักเล่มหรือเดินเล่นก็ได้ จดรายการบันทึกประจำวันอาจจะช่วยจัดการกับการกินตามอารมณ์ได้เป็นอย่างดีอีกด้วย ใช้เวลาจดบันทึกความคิดและความรู้สึกของคุณลงไปบ้าง ประมาณ 1-2 ครั้งต่อสัปดาห์  ถ้าการกินตามอารมณ์คือสิ่งที่คุณพยายามเลิกด้วยความจำเป็น ลองหาไลฟ์โค้ช (โค้ชชีวิต) หรือนักบำบัดพฤติกรรมช่วยเหลือเพิ่มเติมดูสิ การมีตารางการกินนั้นทำให้ร่างกายของคุณจะมีแนวโน้มที่จะยึดติดอยู่กับแผนการกินของคุณ การกินอาหาร 3 มื้อต่อวันกับ 1 หรือ 2 มื้อสำหรับของว่างเพื่อสุขภาพสามารถช่วยควบคุมการกินของคุณ และทำให้คุณมีโอกาสที่จะกินจุบจิบน้อยลงตลอดทั้งวัน การกินเพื่อมีน้ำหนักที่ดีต่อสุขภาพไม่ได้หมายความว่ากินน้อยหรือละเลยการกินมื้ออาหาร คุณจำเป็นต้องกินตามปกติและเป็นกินให้ประโยชน์ต่อร่างกายเพื่อให้สามารถรักษาน้ำหนักที่ดีต่อสุขภาพและกระบวนการเผาผลาญอาหาร  กินอาหารเช้าเสมอ คุณอาจจะคิดว่าการละเลยมื้ออาหารจะทำให้คุณผอม แต่ความจริงแล้วมันไม่ได้เป็นอย่างนั้นเลย นอกจากนั้นการละเลยมื้ออาหารจะทำให้กระบวนการเผาผลาญอาหารของคุณทำงานช้าลงและสุดท้ายร่างกายจะจัดเก็บแคลอรี่เหล่านั้นไว้มากขึ้นเพราะร่างกายคุณนั้นอยู่ใน “โหมดหิวโหย” ถ้าคุณกินมื้อเช้าจะทำให้กระบวนการเผาผลาญอาหารทำงานและกินอาหารมื้อเล็กๆ ได้ตลอดทั้งวัน  เป็นเรื่องดีทีเดียวสำหรับอาหารว่าง 2 มื้อที่มีโปรตีนสูง (เช่น ไข่ต้มและแอปเปิ้ล) ซึ่งจะช่วยรักษาพลังงานของคุณไว้ จะเห็นได้ว่าการออกกำลังกายนั้นไม่ใช่การกินแต่มันมีความเกี่ยวพันกันอยู่ โดยเฉพาะถ้าคุณกำลังมองหาการกินเหมือนคนผอมบางแล้ว การออกกำลังกายจะช่วยรักษาความอยากอาหารของคุณให้อยู่ภายใต้การควบคุมและจะช่วยกำจัดแคลอรี่ส่วนเกินที่คุณกินเข้าไป  งานวิจัยหลายชิ้นแสดงให้เห็นว่าคนที่รูปร่างผอมบางและจัดการน้ำหนักได้อย่างง่ายดายนั้นจะเคลื่อนไหวร่างกายบ่อยกว่าคนอื่นๆ  การออกกำลังกายสามารถเป็นอะไรได้ที่คุณชอบ เช่น การเดิน 30 นาที วิ่ง โยคะ เต้น หรือฝึกศิลปะการต่อสู้ นอกจากนั้นพยายามทำกิจกรรมที่ใช้ในการดำเนินชีวิตประจำวันให้มากขึ้น ตัวอย่างเช่น การเดินไปกลับจากรถของคุณ การใช้บันไดที่ทำงาน หรือตัดหญ้าในสนาม ยิ่งคุณเคลื่อนไหวร่างกายและเดินตลอดทั้งวันมากขึ้นเท่าไหร่ก็จะยิ่งช่วยเพิ่มการเผาผลาญแคลอรี่มากเท่านั้น  การออกกำลังกายทุกวันเป็นสิ่งสำคัญ เมื่อคุณจัดรวมมันเข้าไปอยู่ในตารางแต่ละวันของคุณได้ การออกกำลังกายนั้นจะทำงานร่วมกับการกินเพื่อสุขภาพ ซึ่งทำให้คุณมีสุขภาพดีและช่วยกำจัดน้ำหนักส่วนเกินที่คุณไม่ต้องการได้
กินโปรตีนให้เพียงพอ. กินผักผลไม้เยอะๆ. รวมถึงการกินธัญพืชทุกๆ วัน. บริโภคไขมันที่ดีต่อสุขภาพ. กินขนมหรือของหวานได้ในปริมาณพอเหมาะ. กินอย่างมีสติ. หยุดกินเมื่อคุณรู้สึกว่าพอแล้วแต่ไม่ใช่กินจนอิ่ม. เฝ้าติดตามการกินตามอารมณ์. อย่าละเลยมื้ออาหาร. ออกกำลังกายเป็นประจำ.
https://www.wikihow.com/Eat-Like-a-Skinny-Person https://www.wikihow.com/Eat-Like-a-Skinny-Person
Eating Similar Foods like a Skinny Person Practicing the Same Eating Habits as Thin People